open-index/open-wikipedia-markdown huggingface dataset:
รอแดซ

**รอแดซ** (,  หรือ ; , ) ตั้งอยู่ทางตอนใต้ของประเทศฝรั่งเศส เป็นเมืองหลักของจังหวัดอาแวรงของแคว้นอ็อกซีตานี ชาวเมืองรอแดซเรียกว่า "Ruthenois"

## ประวัติ
รอแดซเป็นบริเวณที่มีการตั้งถิ่นฐานมาตั้งแต่คริสต์ศตวรรษที่ 5 ที่ก่อตั้งโดยเคลต์ หลังจากการครองบครองโดยโรมัน รอแดซก็ได้รับชื่อว่า "เซโกดูนุม" (Segodunum) ระหว่างสมัยจักรวรรดิก็รู้จักกันในนาม "เมืองรูเตโนรุม" (Civitas Rutenorum) ที่เพี้ยนมาเป็นชื่อปัจจุบัน หลังจากการล่มสลายของจักรวรรดิโรมัน วิซิกอทก็ยึดรอแดซ ต่อมาก็ถูกยึดโดยแฟรงก์ และถูกปล้นทำลายโดยอาหรับในปี ค.ศ. 725 หลังจากนั้นก็ถูกยึดครองโดยกองทัพของดยุกแห่งอากีแตนและเคานต์แห่งตูลูซ ระหว่างสงครามร้อยปีก็ถูกยึดครองโดยกองทัพอังกฤษ

ระหว่างยุคกลางปัญหาใหญ่ของรอแดซคือความขัดแย้งระหว่างเคานต์แห่งรอแดซและบิชอปแห่งรอแดซผู้พยายามแสดงอำนาจในบริเวณต่าง ๆ ของเมืองที่แยกกันด้วยกำแพงเมือง เคานต์แห่งรอแดซสามารถต่อต้านอำนาจของพระราชอำนาจของพระมหากษัตริย์ฝรั่งเศสมาจนกระทั่งเคานต์จอห์นที่ 4 ยอมสวามิภักดิ์ต่อพระเจ้าหลุยส์ที่ 11 ในคริสต์ศตวรรษที่ 15 ศตวรรษต่อมาบิชอปฟร็องซัว เดแต็งก็ทำการก่อสร้างอาสนวิหารแม่พระแห่งรอแดซ

เคานต์คนสุดท้ายของรอแดซ อ็องรีที่ 6 ผู้ต่อมาขึ้นครองราชย์เป็นพระเจ้าอ็องรีที่ 4 แห่งฝรั่งเศสขายบรรดาศักดิ์ให้เป็นทรัพย์สินส่วนพระมหากษัตริย์ในปี ค.ศ. 1589 เมืองรอแดซยังคงรุ่งเรืองทางการค้าต่อมาจนถึงคริสต์ศตวรรษที่ 18 แต่มาสูญเสียความสำคัญเมื่อวีลฟร็องช์-เดอ-รูแอร์ก ได้รับการยกขึ้นเป็นเมืองหลวงเมื่อการปฏิวัติฝรั่งเศสเริ่มขึ้น

## สถานที่ท่องเที่ยว
* อาสนวิหารแม่พระแห่งรอแดซ เป็นอาสนวิหารที่มีลักษณะเป็นเอกลักษณ์ที่อยู่ติดกำแพงเมืองด้านตะวันตกทั้งหมดซึ่งเป็นกำแพงป้องกันเมือง ซึ่งทำให้มีลักษณะเหมือนป้อม
* "ชาเปลนักบุญมาร์ติน"
* พิพิธภัณฑ์ประวัติศาสตร์และโบราณคดี
* โบสถ์แซ็ง-อาม็อง (สร้างคริสต์ศตวรรษที่ 12, สร้างใหม่ ค.ศ. 1758-ค.ศ. 1761) ภายในเป็นแบบบารอก บริเวณร้องเพลงสวดมีพรมทอแขวนผนังจากคริสต์ศตวรรษที่ 16 เป็นภาพปาฏิหาริย์ของนักบุญอามานด์ นอกจากนั้นก็มีประติมากรรม "ปีเอตะ" และ "ตรีเอกภาพ" (คริสต์ศตวรรษที่ 16)
* จวนบิชอป
* Musée Denys-Puech - พิพิธภัณฑ์ศิลปะที่ก่อตั้งในปี ค.ศ. 1903 โดยประติมากรDenys Puech ผู้ได้รับทุนการศึกษาปรีซ์เดอโรมในปี ค.ศ. 1884

## เศรษฐกิจ
รอแดซเป็นเมืองศูนย์กลางทางการเกษตรกรรมมาแต่ดั้งเดิม

## การคมนาคม
รอแดซมีสนามบิน "สนามบินรอแดซ-มาร์ซียัก" ที่ตั้งอยู่ที่เมืองซาล-ลา-ซูร์ส

## อื่น ๆ
* แบร์นาร์ ลาปอร์ต (Bernard Laporte) เกิดที่รอแดซ
* นักท่องเที่ยวราวสิบคนต่อปีหลงมารอแดซเมื่อตั้งใจจะเดินทางไปโรดส์

## เมืองพี่เมืองน้อง
*  บัมแบร์ก, เยอรมนี
*  ปีกูเอ, อาร์เจนตินา

## อ้างอิง

## แหล่งข้อมูลอื่น

* เว็บไซต์ทางการ 
* Office of Tourism in English

หมวดหมู่:เมืองในจังหวัดอาแวรง
แม่น้ำทามะ

[thumb|right|250px|แม่น้ำทามะบริเวณใกล้กับเมือง[โอเมะ]]

**แม่น้ำทามะ** () เป็นแม่น้ำสายหลักในจังหวัดยามานาชิ จังหวัดคานางาวะ และโตเกียว บนเกาะฮนชู ประเทศญี่ปุ่น รัฐบาลญี่ปุ่นได้ประกาศให้เป็น Class 1 river อย่างเป็นทางการ

แม่น้ำทามะมีความยาวทั้งสิ้น 138 กิโลเมตร และมีพื้นที่ลุ่มน้ำ 1,240 ตารางกิโลเมตร

แม่น้ำทามะไหลผ่านกรุงโตเกียวโดยเป็นเส้นแบ่งอาณาเขตระหว่างโตเกียวและคานางาวะ ริมฝั่งแม่น้ำในเขตเมืองเต็มไปด้วยสวนสาธารณะและสนามกีฬา ทำให้แม่น้ำสายนี้เป็นสถานที่ยอดนิยมสำหรับปิกนิก

## เส้นทางการไหลของแม่น้ำ
แม่น้ำทามะมีต้นกำเนิดจากภูเขาคาซาโดริในเมืองโคชู จังหวัดยามานาชิ ไหลไปทางทิศตะวันออกสู่ด้านตะวันตกของกรุงโตเกียวที่เป็นพื้นที่ภูเขา ซึ่งมีเขื่อนโอโงจิกั้นแม่น้ำไว้ ทำให้เกิดเป็นทะเลสาบโอกูตามะ แล้วไหลต่อไปทางทิศตะวันออกผ่านอุทยานแห่งชาติ Chichibu Tama Kai ไปสู่เมืองโอเมะในโตเกียว

## แหล่งข้อมูลอื่น
* 

ทามะ
ทามะ
ทามะ
ปัวตีเย

**ปัวตีเย** () เป็นเมืองที่ตั้งอยู่ทางตะวันตกตอนกลางของประเทศฝรั่งเศส ในจังหวัดเวียนของแคว้นปัวตู-ชาร็องต์ ใจกลางเมืองเป็นเมืองที่น่าดูที่ยังคงมีสถาปัตยกรรมที่สำคัญทางประวัติศาสตร์หลงเหลืออยู่ โดยเฉพาะจากสถาปัตยกรรมแบบโรมาเนสก์ ปัวตีเยมีบทบาทสำคัญในประวัติของยุคกลางตอนปลาย

## อ้างอิง

## แหล่งข้อมูลอื่น

หมวดหมู่:เมืองในจังหวัดเวียน
เคมบริดจ์เชอร์

**เคมบริดจ์เชอร์** (, (Pronunciation)) เป็นมณฑลในอังกฤษในสหราชอาณาจักร ที่ตั้งอยู่ทางภาคตะวันออกของอังกฤษที่มีเขตแดนติดกับมณฑลลิงคอล์นเชอร์ทางตอนเหนือ, มณฑลนอร์ฟอล์กทางตะวันออกเฉียงเหนือ, มณฑลซัฟฟอล์กทางตะวันออก, มณฑลเอสเซกซ์และมณฑลฮาร์ตฟอร์ดเชอร์ทางตอนใต้ และ มณฑลเบดฟอร์ดเชอร์และมณฑลนอร์แทมป์ตันเชอร์ทางตะวันตก เคมบริดจ์เชอร์ปัจจุบันเกิดจากอดีตมณฑลเคมบริดจ์เชอร์เดิม และมณฑลฮันทิงดันเชอร์และไอล์ออฟอีลี (Isle of Ely) และโซคออฟปีเตอร์บะระห์ (Soke of Peterborough) เมืองหลวงของมณฑลคือเคมบริดจ์ เคมบริดจ์เชอร์มีเนื้อที่ 3,389 ตารางกิโลเมตร และมีประชาชนรวมทั้งสิ้นประมาณ 852,523 คน เฉลี่ย 252 คนต่อหนึ่งตารางกิโลเมตร

## อ้างอิง

## แหล่งข้อมูลอื่น

*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
เชชเชอร์

**เชชเชอร์** () เป็นมณฑลในอังกฤษในสหราชอาณาจักร ที่ตั้งอยู่ในภาคตะวันตกเฉียงเหนือของอังกฤษโดยมีเมืองหลวงอยู่ที่นครเชสเตอร์ แม้ว่าเมืองใหญ่ที่สุดจะเป็นวอร์ริงตัน 

เชชเชอร์มีเขตแดนติดกับมณฑลเมอร์ซีย์ไซด์และนครแมนเชสเตอร์และปริมณฑลทางตอนเหนือ, ดาร์บีเชอร์ทางด้านตะวันออก, สแตฟฟอร์ดเชอร์และชร็อปเชอร์ทางด้านใต้ ฟลินท์เชอร์และเร็กแซมในเวลส์ทางตะวันตก 

เชชเชอร์มีเนื้อที่ 2,343 ตารางกิโลเมตร และมีประชาชนรวมทั้งสิ้นประมาณ 1,003,600 คน ถัวเฉลี่ย 428 คนต่อหนึ่งตารางกิโลเมตร

## อ้างอิง

## แหล่งข้อมูลอื่น


หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
แป้งข้าวเหนียว

**แป้งข้าวเหนียว**เป็นแป้งที่ได้จากข้าวเหนียว ในสมัยก่อนได้แป้งโม่ ปัจจุบันนิยมใช้แป้งแห้ง ลักษณะของผงแป้งข้าวเหนียวมีสีขาวนวล สากมือน้อยกว่าแป้งข้าวเจ้า ขนมที่ทำจากแป้งข้าวเหนียวมีความเหนียวนุ่ม เช่น ขนมถั่วแปบ แป้งจี่ ขนมโค ขนมโก๋ไทย ขนมต้ม ขนมบ้าบิ่น ข้าวเหนียวตัด บัวลอย ขนมเทียน ขนมเข่ง ข้าวเหนียวเปียก ขนมหัวล้าน เป็นต้น ถ้าไม่ต้องการให้ขนมเหนียวเกินไป จะผสมแป้งข้าวเจ้าลงไปด้วย ปัจจุบันแป้งข้าวเหนียวมีการแบ่งประเภทมากขึ้น เช่น แบ่งตามวิธีการโม่ ได้แก่ แป้งข้าวเหนียวแบบโม่น้ำ, แป้งข้าวเหนียวแบบโม่แห้ง เป็นต้น
## อ้างอิง
เพจแป้งชวนชม ชวนทำ ชวนชิม. Varavoot Industry.
* แป้ง:แหล่งที่มาและประโยชน์ของแป้งชนิดต่าง ๆ 
ข้าวเหนียว
ขนมแชงม้า

**ขนมแชงม้า**  (หรือสะกดด้วย ซ เป็น **แซงม้า**) หรือ **ขนมแซงมา** เป็นขนมไทยแต่โบราณ มีชื่อปรากฏอยู่ในเพลงกล่อมเด็กว่า

ขนมแชงม้านี้ มีผู้กล่าวว่าเป็นขนมที่ผสมกันระหว่างขนมปลากริมกับขนมไข่เต่า ถ้าตักกินด้วยกันเรียกขนมแชงม้า ถ้ากินอย่างเดียวก็จะเรียกชื่อตามชื่อเดิม ปัจจุบันนิยมเรียกว่า **ขนมปลากริมไข่เต่า** มากกว่า

## อ้างอิง
ดาร์บิเชอร์

**ดาร์บิเชอร์** หรือ **ดาร์บิเชียร์** (, ) เป็นมณฑลในอังกฤษในสหราชอาณาจักร ที่ตั้งอยู่ทางภาคมิดแลนด์สตะวันออกของอังกฤษ ดินแดนส่วนใหญ่ของอุทยานแห่งชาติพีคดดิสตริคท์ (Peak District National Park) ตั้งอยู่ในดาร์บิเชอร์ ทางตอนเหนือของมณฑลคาบกับบริเวณแนวเนินเขาเพ็นไนน์ ดาร์บิเชอร์มีเขตแดนติดกับนครแมนเชสเตอร์และปริมณฑล, มณฑลเวสต์ยอร์คเชอร์, เซาท์ยอร์คเชอร์, น็อตติงแฮมเชอร์, เลสเตอร์เชอร์, สตาฟฟอร์ดเชอร์ และ เชสเชอร์ ดาร์บิเชอร์อาจจะอ้างได้ว่าเป็นศูนย์กลางของบริเตน เพราะฟาร์มหนึ่งในดาร์บิเชอร์กล่าวกันว่าเป็นฟาร์มที่ห่างจากทะเลมากที่สุดในบรรดาที่ต่างๆ ในบริเตน  

ดาร์บิเชอร์มีเนื้อที่ 2,625 ตารางกิโลเมตร และมีประชาชนรวมทั้งสิ้นประมาณ 996,000 คน ถัวเฉลี่ย 379 คนต่อหนึ่งตารางกิโลเมตร

## อ้างอิง

## แหล่งข้อมูลอื่น

*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
บิ๊กอินเจแปน

"**บิ๊กอินเจแปน**" (Big in Japan) เป็นซิงเกิลแรกของอัลฟาวิลล์และอยู่ในอั้ลบั้มชุด ฟอร์เอเวอร์ยัง

หมวดหมู่:เพลงในปี พ.ศ. 2527
หมวดหมู่:ซิงเกิลในปี พ.ศ. 2527
คริสตียาน มาร์แตล

thumb|250px|คริสตียาน มาร์แตล
**คริสตียาน มาร์แตล** () หรือชื่อเดิม **คริสตียาน มาญานี** () เกิดเมื่อปี ค.ศ. 1932 ที่ปารีส ประเทศฝรั่งเศส เธอเข้าร่วมประกวดนางงามจักรวาลเมื่อ ค.ศ. 1953 ในฐานะประเทศฝรั่งเศส ถึงแม้เธอจะไม่ได้มีตำแหน่งอย่างเป็นทางการว่ามิสฟรานซ์ก็ตาม แต่เธอชนะเลิศการประกวดครั้งนี้ โดยเธอเป็นนางงามจักรวาลคนแรกของฝรั่งเศส และเป็นนางงามจักรวาลคนที่ 2 ของโลก

ปัจจุบันเธอเป็นนักแสดงทางโทรทัศน์ในประเทศเม็กซิโก

หมวดหมู่:ผู้ชนะการประกวดนางงามจักรวาล
หมวดหมู่:บุคคลจากปารีส
หมวดหมู่:บุคคลที่เกิดในปี พ.ศ. 2475
หมวดหมู่:นักแสดงฝรั่งเศส
มิเรียม สตีเวนสัน

**มีเรียม แจคเควอลิน สตีเวนสัน** () เป็นชาวอเมริกันผู้ได้รับรางวัลชนะเลิศในการประกวดมิสยูเอสเอใน ค.ศ. 1954 เข้าประกวดในฐานะมิสเซาท์แคโรไลนา เธอเป็นมิสยูเอสเอคนแรกที่ชนะเลิศการประกวดนางงามจักรวาลในปีเดียวกันด้วย

หมวดหมู่:นางงามจักรวาล
หมวดหมู่:มิสยูเอสเอ
หมวดหมู่:บุคคลจากรัฐเซาท์แคโรไลนา
หมวดหมู่:ผู้ชนะการประกวดนางงามจักรวาล
การขายกิจการสถานีโทรทัศน์ในไมอามี่ พ.ศ. 2551

**การขายกิจการสถานีโทรทัศน์ในไมอามี่ พ.ศ. 2551** เกิดขึ้นตั้งแต่การรายงานข่าวของ WTVJ และ WPLG ว่า โพสท์ นิวส์วีค จะรับสถานี WTVJ ไปเป็นของโพสท์-นิวส์วีค ซึ่งเป็นที่ถกเถียงกันมานานจน เอ็นบีซียูนิเวอร์แซล ในประกาศว่า มีข่าวลือว่าจะขาย WTVJ ให้โพสท์ นิวส์วีค
แต่ โพสท์ นิวส์วีค ได้ล้มเลิกความพยายามจะรับ WTVJ มาเป็นของโพสท์ นิวส์วีคในวันที่ 28 ธันวาคม 2551

## ดูเพิ่ม

หมวดหมู่:สถานีโทรทัศน์ในสหรัฐ
หมวดหมู่:พ.ศ. 2551
สนมังกร

**สนมังกร** () เป็นไม้ยืนต้นอยู่ในวงศ์ Cupressaceae มีลักษณะรูปทรงพีระมิดความสูง 3-12 เมตร  ลำต้นสีน้ำตาลเข้มแดงเล็กน้อย ใบสีเขียวเข้ม ไม่ผลัดใบ ขึ้นได้ดีในดินทั่วไป ความชื้นปานกลาง ชอบแสงเต็มวัน นิยมปลูกเป็นไม้ประธานในการจัดสวน นิยมปลูกเป็นกลุ่ม 3 หรือ 5 ต้น ปลูกเป็นแนวถนน  การดูแลไม่ควรรดน้ำทรงพุ่มเพราะจะแตกทรงพุ่มไม่สวย

## แหล่งข้อมูลอื่น
* 
* 

หมวดหมู่:ไม้ยืนต้น
กีฬาแห่งชาติ ครั้งที่ 38

**กีฬาแห่งชาติ ครั้งที่ 38** หรือ **ตรังเกมส์** โดยจังหวัดตรังเป็นเจ้าภาพ มีการแข่งขันในระหว่างวันที่ 9 - 19 กันยายน พ.ศ. 2552 มีการแข่งขันทั้งสิ้นจำนวน 35 ชนิดกีฬา โดยใช้สนามแข่งขันในจังหวัดตรังทุกชนิดกีฬา

## ประวัติ
การแข่งขันกีฬาแห่งชาติ “**ตรังเกมส์**” ซึ่งจังหวัดตรังเป็นเจ้าภาพจัดการแข่งขันระหว่างวันที่ 9 – 19 กันยายน 2552 นั้น นับเป็นครั้งที่ 38 แล้ว ที่กีฬาระดับประเทศรายการนี้ได้มีการจัดต่อเนื่องกันมา โดยแต่ละจังหวัดผลัดเปลี่ยนหมุนเวียนกันเป็นเจ้าภาพ “ตรังเกมส์” การแข่งขันกีฬาแห่งชาติ ครั้งที่ 38 ที่จะจัดขึ้นในระหว่างวันที่ 9–19 กันยายน 2552 ที่จังหวัดตรัง ภายใต้คำขวัญที่กำหนดให้เป็นเกมส์แห่ง “สปีริตและมิตรภาพ” (Spirit&Friendship) มุ่งเน้นการรวมพลังคนเก่ง คนดีของเมืองตรัง สู่ตรังเกมส์ สร้างค่านิยมใหม่และจุดเน้นคือ ความมีมาตรฐานการจัดการแข่งขันนักกีฬายึดมั่นในกฎกติกา พัฒนาสมรรถนะความเป็นเลิศสู่สากล พร้อมทั้งเป็นศูนย์กลางแห่งการเชื่อมความรักความผูกพันและสามัคคีของคนในชาติ

## สัญลักษณ์
thumb|สามัคคี มาสคอตของตรังเกมส์
ออกแบบโดยนำเอา FORMAT ของคนกำลังออกกำลังกายแขนข้างหนึ่งช้อนประคอง LOGO ของกีฬาแห่งชาติไว้ คนออกกำลังกายเป็นเลข 3 ส่วนใต้แขนเลข 8 เหมือนริบบิ้นของนักยิมนาสติก ลีลา ส่วนล่างของสัญลักษณ์ เป็นละลอกคลื่นสัญลักษณ์ส่วน หนึ่งของจังหวัดตรัง

### สัตว์นำโชค
ใช้ พะยูน ซึ่งเป็นสัตว์เลี้ยงลูกด้วยนมฝูงสุดท้ายในประเทศไทยอาศัยอยู่ในทะเลตรัง เป็นตัวนำโชคชื่อ "นายสามัคคี" เพื่อเป็นสัญลักษณ์ทเป็นศูนย์กลางของการแข่งขันและเป็นสื่อกลางในการสร้างสรรค์ความรักความผูกพันและมิตรภาพของคนไทย

## ชนิดกีฬาที่แข่งขัน

## จังหวัดที่เข้าร่วมแข่งขัน

## สรุปเหรียญการแข่งขัน
thumb|พิธีเปิดการแข่งขัน

## อ้างอิง

38
38
หมวดหมู่:การแข่งขันกีฬาในจังหวัดตรัง
อู๋ เฉิงเอิน

[thumb|บทประพันธ์ ''[ไซอิ๋ว* ตีพิมพ์ในยุคแรก ๆ]]
*'อู๋ เฉิงเอิน*' (, มีชีวิตราวปี ค.ศ. 1505–1580 หรือ 1500-1582) เป็นนักกวีชาวจีน สมัย[[ราชวงศ์หมิง]] มีชื่อเสียงจากการประพันธ์นิยายอมตะเรื่อง *ไซอิ๋ว*

เขาเกิดในครอบครัว[[พ่อค้า]] พ่อของเขาชอบอ่านหนังสือและสะสมหนังสือไว้มาก เขามีสติปัญญาดีมากมาแต่เด็ก นอกจากชอบอ่านหนังสือแล้วยังศึกษาเรื่องแปลก มหัศจรรย์ เขาศึกษานิทานชาวบ้านซึ่งมีผลต่อการเขียนเรื่อง *ไซอิ๋ว* ด้วย อู๋ เฉิงเอินสอบเข้ารับราชการตามระบบการศึกษาและสอบคัดเลือกของ[[ราชวงศ์หมิง]]หลายหนแต่สอบไม่ได้ แต่ได้คัดเลือกเป็นกรณีพิเศษไปเป็นปลัดอำเภออยู่พักหนึ่ง แต่ในที่สุดก็ลาออก หันมาเขียนหนังสือ เขามีฝีมือการเขียนทั้งร้อยแก้วและร้อยกรอง ซึ่งตกทอดมาถึงปัจจุบันไม่มาก แต่โด่งดังสุดด้วยเรื่อง *ไซอิ๋ว''

## อ้างอิง

หมวดหมู่:บุคคลที่เสียชีวิตในคริสต์ทศวรรษ 1580
หมวดหมู่:บุคคลที่เกิดในคริสต์ทศวรรษ 1500
หมวดหมู่:กวีชาวจีน
หมวดหมู่:บุคคลจากหฺวายอาน
ราชวงศ์ซาวอย

**ราชวงศ์ซาวอย** (, ) เป็นราชตระกูลที่ก่อตั้งขึ้นในปี ค.ศ. 1003 ในภูมิภาคประวัติศาสตร์ซาวอย ราชตระกูลขยายตัวและรุ่งเรืองขึ้นจากราชตระกูลที่ปกครองอาณาจักรเคานท์ในบริเวณซาวอยไปจนในที่สุดก็ได้ปกครองราชอาณาจักรอิตาลีจนกระทั่งปลายสงครามโลกครั้งที่สองเมื่อตำแหน่งพระมหากษัตริย์อิตาลีถูกยุบเลิกในปี ค.ศ. 1946 ราชวงศ์ซาวอยเป็นราชตระกูลที่เก่าที่สุดในโลก, ฝรั่งเศส สเปน และ โครเอเชีย

## ประวัติ
ตระกูลซาวอยเริ่มต้นขึ้นพร้อมกับชุมชนอิสระในสวิตเซอร์แลนด์ปัจจุบัน ชื่อของตระกูลมาจากภูมิภาคประวัติศาสตร์ซาวอยที่ในปัจจุบันอยู่ในฝรั่งเศส ต่อมาตระกูลซาวอยก็ขยายตัวจากการเป็นผู้ปกครองบริเวณท้องถิ่นจนในที่สุดก็ได้ปกครองคาบสมุทรอิตาลีเกือบทั้งหมด แต่การขยายตัวมิได้เกิดจากการพิชิตดินแดนแต่การค่อย ๆ ขยายอาณาจักรทีละน้อยโดยการเสกสมรส และการวางแผนทางการเมืองอันฉลาดเฉลียวในการผนวกดินแดนเข้ามาในครอบครอง

### ประวัติเริ่มต้น
ราชวงศ์ซาวอยสืบเชื้อสายมาจากอุมแบร์โตเคานท์แห่งซาบอเดีย (Humbert I of Savoy)  (ค.ศ. 1003–ค.ศ. 1047 หรือ ค.ศ. 1048) เชื่อกันว่าครอบครัวของอุมแบร์โตเดิมมาจากบริเวณไม่ไกลจากมักเดบวร์ก (Magdeburg) ในแซกโซนี ขณะที่บันทึกแรกที่สุดของตระกูลเป็นบันทึกเกี่ยวกับพี่น้องสองคนในคริสต์ศตวรรษที่ 10 อามาเดอัสและอุมแบร์โต  แม้ว่าเดิมจะเป็นอาณาจักรเคานท์ที่มีฐานะไม่ค่อยดีนัก แต่ต่อมาผู้สืบเชื้อสายของตระกูลนี้เป็นผู้มีความสามารถทางการทูตและสามารถขยายอำนาจควบคุมเส้นทางสำคัญทางยุทธศาสตร์ผ่าน เทือกเขาแอลป์เส้นต่าง ๆ ได้ ลูกชายสองคนของอุมแบร์โตเป็นสังฆราชที่แอบบีแซงต์มอริซบนฝั่งแม่น้ำโรนทางตะวันออกของทะเลสาบเจนีวา และนักบุญมอริซก็ยังคงเป็นนักบุญผู้พิทักษ์ของราชวงศ์ซาวอย

ลูกชายของอุมแบร์โตออตโต เคานท์แห่งซาวอยขึ้นเป็นประมุขของตระกูลในปี ค.ศ. 1051 หลังจาการเสียชีวิตของพี่ชายคนโต อามาเดอัสที่ 1 เคานท์แห่งซาวอย และสมรสกับอเดลเลดแห่งตูรินที่ทำให้อาณาจักรมาควิสแห่งซูซาพร้อมด้วยเมืองตูรินและพิเนโรโลตกมาอยู่ในเป็นสมบัติของตระกูลซาวอย  ความสามารถทางการทูตนี้ทำให้มหาอำนาจในยุโรปที่รวมทั้งฝรั่งเศส อังกฤษ และ สเปน หันมาฟังความเห็นของดยุคแห่งซาวอย

## อ้างอิง

## ดูเพิ่ม
* อาณาจักรดยุคแห่งซาวอย
* ประวัติศาสตร์อิตาลี 
* ประวัติศาสตร์ฝรั่งเศส 
* ประวัติศาสตร์สเปน 
* ประวัติศาสตร์โครเอเชีย 

## แหล่งข้อมูลอื่น

*
หมวดหมู่:ประวัติศาสตร์ยุโรป
หมวดหมู่:ประวัติศาสตร์สเปน
หมวดหมู่:ประวัติศาสตร์โครเอเชีย
หมวดหมู่:ประวัติศาสตร์อิตาลี
สมเด็จพระเจ้าอุมแบร์โตที่ 2 แห่งอิตาลี

**สมเด็จพระเจ้าอุมแบร์โตที่ 2** หรือ **สมเด็จพระเจ้าฮัมเบิร์ตที่ 2** (; ; 15 กันยายน ค.ศ. 1904 - 18 มีนาคม ค.ศ. 1983) ทรงเป็นพระมหากษัตริย์แห่งอิตาลีแห่งราชวงศ์ซาวอย ผู้ทรงครองราชบัลลังก์อิตาลีเป็นเวลา 34 วัน ในระหว่างวันที่ 9 พฤษภาคม ค.ศ. 1946 จนเมื่อสถาบันพระมหากษัตริย์ของอิตาลีถูกยุบเลิกเมื่อวันที่ 12 มิถุนายน ค.ศ. 1946

สมเด็จพระเจ้าอุมแบร์โตที่ 2 เสด็จพระราชสมภพเมื่อวันที่ 15 กันยายน ค.ศ. 1904 ที่ราคโคนิจิในคูนิโอในประเทศอิตาลี พระองค์เป็นพระราชโอรสในพระเจ้าวิตโตรีโอ เอมานูเอเลที่ 3 แห่งอิตาลี และ เอเลนาแห่งมอนเตเนโกร และทรงราชาภิเษกสมรสกับมารี-โจเซแห่งเบลเยียม เมื่อวันที่ 15 กันยายน ค.ศ. 1904 และมีพระราชโอรส-ธิดาด้วยกันสี่พระองค์

สมเด็จพระเจ้าอุมแบร์โตที่ 2 เสด็จสวรรคตเมื่อวันที่ 18 มีนาคม ค.ศ. 1983 ที่เจนีวาในประเทศสวิตเซอร์แลนด์

## พระราชตระกูล

## ดูเพิ่ม
* ราชวงศ์ซาวอย
* ประวัติศาสตร์อิตาลี
* ผู้อ้างสิทธิในราชบัลลังก์

## อ้างอิง

## อ่านเพิ่ม
* 
*

## แหล่งข้อมูลอื่น

* Genealogy of recent members of the House of Savoy
* a portrait of his
* Website with Information on Italian Royal news stories
* 

หมวดหมู่:พระมหากษัตริย์อิตาลี
หมวดหมู่:มกุฎราชกุมารแห่งอิตาลี
หมวดหมู่:ราชวงศ์ซาวอย
หมวดหมู่:ผู้รอดชีวิตจากการลอบสังหาร
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายหน้า)
หมวดหมู่:ผู้อ้างสิทธิในราชบัลลังก์
หมวดหมู่:ทหารชาวอิตาลีในสงครามโลกครั้งที่สอง
หมวดหมู่:จอมพลชาวอิตาลี
หมวดหมู่:พระราชโอรสในพระมหากษัตริย์
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชบุตรในพระเจ้าวิตโตรีโอ เอมานูเอเลที่ 3 แห่งอิตาลี
จักรพรรดิไฮน์ริชที่ 5 แห่งจักรวรรดิโรมันอันศักดิ์สิทธิ์

**จักรพรรดิไฮน์ริชที่ 5 แห่งจักรวรรดิโรมันอันศักดิ์สิทธิ์** () (8 พฤศจิกายน ค.ศ. 1086 - 23 พฤษภาคม ค.ศ. 1125) เป็นจักรพรรดิโรมันอันศักดิ์สิทธิ์สมัยราชวงศ์ซาเลียน ผู้ทรงครองราชบัลลังก์ระหว่างปี ค.ศ. 1111 จนเสด็จสวรรคตเมื่อวันที่ 23 พฤษภาคม ค.ศ. 1125 พระองค์เป็นพระราชโอรสในจักรพรรดิไฮน์ริชที่ 4และพระนางเบอร์ธาแห่งซาวอย ไฮน์ริชเป็นจักรพรรดิองค์ที่ 4 และองค์สุดท้ายของราชวงศ์ซาเลียน ที่เป็นรัชสมัยที่ตรงกับสมัยสุดท้ายของข้อขัดแย้งเรื่องการสถาปนาสมณศักดิ์ (Investiture Controversy ) ซึ่งเป็นความขัดแย้งทางอำนาจระหว่างพระสันตะปาปาและพระมหากษัตริย์ในความตกลงระหว่างสันตะปาปากับรัฐบาลที่เวิมส์ (Concordat of Worms) พระองค์ก็ทรงยินยอมต่อข้อเรียกร้องในการปฏิรูปเกรกอเรียน

## พระอิสริยยศ
* จักรพรรดิโรมันอันศักดิ์สิทธิ์ (ค.ศ. 1111 - ค.ศ. 1125) 
* พระมหากษัตริย์เยอรมนี (ค.ศ. 1099 - ค.ศ. 1125)
* พระมหากษัตริย์อิตาลี (ค.ศ. 1098 - ค.ศ. 1125) 
* พระมหากษัตริย์อาลส์ (ค.ศ. 1105 - ค.ศ. 1125)

## อ้างอิง

* H. M. Gwatkin, J. P. Whitney (ed) et al. *The Cambridge Medieval History: Volume III*. Cambridge University Press, 1926.
* John Julius Norwich. *The Normans in the South 1016-1130*. Longmans: London, 1967.
* 
* 

## ดูเพิ่ม
* ราชวงศ์ซาเลียน
* จักรวรรดิโรมันอันศักดิ์สิทธิ์
* รายพระนามกษัตริย์และจักรพรรดิเยอรมัน

หมวดหมู่:บุคคลที่เกิดในปี พ.ศ. 1629
หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:พระมหากษัตริย์อิตาลี
หมวดหมู่:ราชวงศ์ซาเลียน
หมวดหมู่:พระมหากษัตริย์บูร์กอญ
ออร์เลอ็อง

**ออร์เลอ็อง** () เป็นเมืองที่ตั้งอยู่ทางตอนเหนือของประเทศฝรั่งเศส ราว 130 ทางตะวันตกเฉียงใต้ของกรุงปารีส เป็นเมืองหลักของจังหวัดลัวแรในแคว้นซ็องทร์-วาลเดอลัวร์ ตัวเมืองตั้งอยู่บนฝั่งแม่น้ำลัวร์ ตรงที่แม่น้ำโค้งไปทางใต้ไปยังมาซิฟซ็องทราล

## อ้างอิง

## ดูเพิ่ม
* การล้อมเมืองออร์เลอ็อง 

## แหล่งข้อมูลอื่น

หมวดหมู่:เมืองในจังหวัดลัวแร
อาเมียง

**อาเมียง** () เป็นเมืองหลวงของจังหวัดซอมในแคว้นปีการ์ดีในประเทศฝรั่งเศส เมืองอาเมียงตั้งอยู่ทางเหนือของฝรั่งเศส ราว 120 กิโลเมตรทางตอนเหนือของกรุงปารีส 

## สถานที่สำคัญ
* มหาวิหารอาเมียง

## อ้างอิง

## แหล่งข้อมูลอื่น

* Official website
* *Hortillons*: http://perso.club-internet.fr/claudine.bienaime/parcsjardins.htm#parchortillons
*  The Cathedral of Amiens colored !
* Columbia University Media Center for Art History - Amiens Cathedral Website 
* Amiens  - Business Directory
* Pictures of Amiens and the Somme 
* Old Postcards of Amiens
* Photos of Amiens in 3d (Anaglyphs) 

หมวดหมู่:เมืองในจังหวัดซอม
ล็อง

**ล็อง** () เมืองล็องเป็นเมืองหลวงของจังหวัดแอนในแคว้นปีการ์ดีในประเทศฝรั่งเศส เมืองล็องตั้งอยู่ทางตอนเหนือของฝรั่งเศส มีความสำคัญมาตั้งแต่สมัยโรมัน

## สถานที่สำคัญ
* มหาวิหารแห่งล็อง

## แหล่งข้อมูลอื่น

*   Welcome on the site not Official of LAON, Medievale City 
* City council website

หมวดหมู่:เมืองในจังหวัดแอน
อีเรเพลสอเบิล

"**อีเรเพลสอเบิล**" () คือเพลงของบียอนเซ่ โนวส์ นักร้องสาวแนวอาร์แอนด์บี ชาวอเมริกัน ซึ่งแต่งขึ้นโดย นี-โย, Tor Erik Hermansen, Mikkel S. Eriksen, Espen Lind, Amund Bjørklund, และผลิตขึ้นโดย Stargateและโนวส์ สำหรับอัลบั้มเดี่ยวชุดที่สองของเธอ อัลบั้มบี'เดย์

"อีเรเพลสอเบิล"ได้วางจำหน่ายเมื่อวันที่ 5 ธันวาคม พ.ศ. 2549 ในสหรัฐอเมริกา โดยเป็นซิงเกิลที่ 3 จากอัลบั้ม เพลงนี้ประสบความสำเร็จไปทั่วโลกทั้งในด้านของยอดจำหน่ายและในด้านของคำวิจารณ์ ทำให้เพลงนี้เป็นซิงเกิลที่มียอดจำหน่ายสูงสุดลำดับที่สองของการเป็นศิลปินเดี่ยวของโนวส์ต่อมาจากเพลงเครซีอินเลิฟและเป็นซิงเกิลที่ประสบความสำเร็จมากที่สุดจากอัลบั้มบี'เดย์ ซิงเกิลนี้ติดอันดับหนึ่งบนชาร์ตบิลบอร์ดฮอต 100 ถึง 10 สัปดาห์ มีระดับยอดขายที่ระดับดับ 3×แพลตินัม และเป็นซิงเกิลที่ขายดีและมียอดขายสูงสุดใน พ.ศ. 2550

เพลงนี้ได้รับรางวัลจากโซลเทรนมิวสิกอวอร์ดและเข้าชิงรางวัลแกรมมี สาขาบันทึกเสียงแห่งปี สำหรับมิวสิกวิดีโอเพลงนี้เป็นวิดีโอเปิดตัววงดนตรีของเธอ ชูก้ามาม่า และทำรางวัลให้กับโนวส์มากมาย

## รายชื่อเพลงและรูปแบบ
;US Remixes - EP

# "Irreplaceable" (Ralphi & Craig Club Radio Remix) - 4:08
# "Irreplaceable" (Ralphi & Craig Club Voc Remix) - 8:51
# "Irreplaceable" (Ralphi Rosario Dub Remix) - 9:27
# "Irreplaceable" (Maurice Joshua Remix Edit) - 4:03
# "Irreplaceable" (Maurice Joshua Club Remix) - 7:06
# "Irreplaceable" (Featuring Ghostface Killah) - 4:45
# "Irreplaceable" (DJ Speedy Remix) - 4:20

;Australian EP

# "Irreplaceable" (Album Version) - 3:47
# "Déjà Vu" (Freemasons Club Mix) - 8:05
# "Déjà Vu" (The Remix) - 3:54

;German single

# "Irreplaceable" (Album Version) - 3:47
# "Ring the Alarm" (Freemasons Club Mix Radio Edit) - 3:27

## ชาร์ต

### ชาร์ตประจำสัปดาห์

### ชาร์ตสิ้นปี

### ชาร์ตปลายทศวรรษ

### ชาร์ตตลอดกาล

## การรับรอง

## ประวัติการวางจำหน่าย

## อ้างอิง

หมวดหมู่:ซิงเกิลในปี พ.ศ. 2549
หมวดหมู่:ซิงเกิลในปี พ.ศ. 2550
หมวดหมู่:เพลงของบียอนเซ่ โนวส์
หมวดหมู่:ซิงเกิลอันดับ 1 ในบิลบอร์ดฮอต 100
ราชวงศ์อ็อทโท

**ราชวงศ์อ็อทโท** (; ) เป็นราชวงศ์ซัคเซินของพระมหากษัตริย์เยอรมนี (919–1024) ตั้งชื่อตามพระมหากษัตริย์สามองค์และจักรพรรดิโรมันอันศักดิ์สิทธิ์ โดยเฉพาะอ็อทโทที่ 1 มหาราช ราชวงศ์นี้ยังเป็นที่รู้จักในชื่อ **ราชวงศ์ซัคเซิน** ตามต้นตอของตระกูลในดัชชีต้นกำเนิดเยอรมันของซัคเซิน หรือบางครั้งก็เรียกว่า **ลิวโดลฟิงส์** () ตามนามของเคานต์ ลิวโดลฟ์ ดยุคแห่งซัคเซิน (สิ้นพระชนม์ ค.ศ. 866) สมาชิกช่วงแรกสุดเท่าที่รู้จัก และเป็นหนึ่งในชื่อตัวที่พบด้บ่อยสุด ผู้ปกครองในราชวงศ์อ็อทโทเป็นผู้สืบทอดของพระเจ้าค็อนราทที่ 1 ผู้เป็นกษัตริย์เอยอรมันองค์เดียวที่ปกครองราชอาณาจักรแฟรงก์ตะวันออกหลังราชวงศ์การอแล็งเฌียง

ราชวงศ์อ็อทโทมีความเกี่ยวข้องกับความสำเร็จทางทหารที่โดดเด่น ซึ่งเปลี่ยนแปลงสถานการณ์ทางการเมืองในยุโรปตะวันตกในยุคนั้น: "ความสำเร็จของราชวงศ์อ็อทโทในการหล่อหลอมวัตถุดิบที่ได้รับสืบทอดมาให้กลายเป็นเครื่องจักรทางการทหารที่น่าเกรงขาม ทำให้เยอรมนีสามารถสถาปนาเป็นอาณาจักรที่ยิ่งใหญ่ที่สุดในยุโรปตั้งแต่คริสต์ศตวรรษที่สิบจนถึงกลางคริสต์ศตวรรษที่สิบสาม" พวกเขายังมีความเกี่ยวข้องกับขบวนการทางวัฒนธรรมที่โดดเด่น (โดยเฉพาะอย่างยิ่งประเพณีวรรณกรรมใหม่) รู้จักกันในชื่อ สมัยฟื้นฟูศิลปวิทยาอ็อทโท

หลังการปกครองของอ็อทโทสิ้นสุดใน ค.ศ. 1024 ราชวงศ์ซาเลียร์เข้าปกครองเป็นเวลากว่าศตวรรษจนถึง ค.ศ. 1125

## ต้นตอ
thumb|250px|ตารางราชวงศ์อ็อทโท

## การปกครองของราชวงศ์อ็อทโท
นักประวัติศาสตร์ได้เขียนเกี่ยวกับวิธีการปกครองดินแดนของกษัตริย์และจักรพรรดิราชวงศ์อ็อทโทไว้มากมาย สำหรับนักประวัติศาสตร์บางคน ตามรอยของคาร์ล เลย์เซอร์ การปกครองของราชวงศ์อ็อทโทส่วนใหญ่ดำเนินการผ่านวิธีการบอกเล่าด้วยวาจาและพิธีกรรม โดยที่การเขียนมีบทบาทรองลงมา นักประวัติศาสตร์คนอื่น ๆ เช่น David Bachrach ได้โต้แย้งอย่างหนักแน่นถึงการใช้การเขียนอย่างต่อเนื่องในการบริหารดินแดนอันกว้างใหญ่ของราชวงศ์อ็อทโท เมื่อเร็ว ๆ นี้ ความสนใจได้มุ่งเน้นไปที่วิธีการที่ผู้ปกครองใช้ประโยชน์จากที่ดินของราชวงศ์ ซึ่งรู้จักกันในชื่อ fisc

## อ้างอิง

## บรรณานุกรม
* 
* 
* 
* 
* 
* 
* 
* 
* 


อ็อทโท
หมวดหมู่:ตระกูลขุนนางเยอรมัน
หมวดหมู่:ตระกูลขุนนางในจักรวรรดิโรมันอันศักดิ์สิทธิ์
หมวดหมู่:พระมหากษัตริย์ในประเทศเยอรมนี
มาร์ก นอฟเลอร์

**มาร์ก นอฟเลอร์** โอบีอี (, เกิด 12 สิงหาคม ค.ศ. 1949) นักกีตาร์ นักร้อง นักแต่งเพลงและดนตรีประกอบภาพยนตร์ชาวอังกฤษ เป็นผู้ก่อตั้งวงดนตรีร็อก ไดร์ สเตรทส์ ร่วมกับเดวิด นอฟเลอร์ ผู้เป็นน้องชายในปี ค.ศ. 1977  หลังจากไดร์สเตรทส์ยุบวงในปี ค.ศ. 1995 มาร์ก นอฟเลอร์ยังคงเล่นดนตรีในฐานะศิลปินเดี่ยว และเป็นนักดนตรีรับเชิญให้กับผลงานของศิลปินอื่น เช่น บ็อบ ไดแลน ไบรอัน เฟอร์รี อีริก แคลปตัน เจฟฟ์ ฮีลีย์ จอห์น โฟเกอร์ทีย์ สตีลีย์ แดน และ เชท แอทกินส์

มาร์ก นอฟเลอร์ยังมีผลงานทำดนตรีประกอบภาพยนตร์จำนวนหลายเรื่อง ได้แก่   *[[Local Hero]]* (1983), *Cal* (1984), *Last Exit to Brooklyn* (1989), *Metroland* (1997), *Wag the Dog* (1997) และ *The Princess Bride* (1987)  

มาร์ก นอฟเลอร์ได้รับรางวัลแกรมมี สาขาเพลงแห่งปี 1986 จากผลงานแต่งเพลง 'Money for Nothing'  จาก *Brothers in Arms* อัลบั้มที่ 5 ของวงไดร์สเตรทส์ ที่เป็นผลงานชุดที่ขายดีที่สุด ติดอันดับในชาร์ตนานถึง 228 สัปดาห์

มาร์ก นอฟเลอร์ได้รับการจัดอันดับโดยนิตยสารโรลลิงสโตน ติดอันดับที่ 27 จาก 100 นักกีตาร์ยอดเยี่ยมตลอดกาล  ผลงานของเขาและไดร์สเตรทส์มียอดขายทั้งสิ้นกว่า 120 ล้านแผ่น 

## อ้างอิง

## แหล่งข้อมูลอื่น

* Official website
* Mark Knopfler News
* 

หมวดหมู่:นักดนตรีร็อกชาวอังกฤษ
หมวดหมู่:นักกีตาร์ชาวสหราชอาณาจักร
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดเมอร์คิวรีเรเคิดส์
หมวดหมู่:บุคคลจากกลาสโกว์
หมวดหมู่:นักดนตรีชาวสกอตแลนด์
สวาสดิ์ ไชยคุณา

**ศาสตราจารย์สวาสดิ์  ไชยคุนา** อธิการบดีวิทยาลัยเทคโนโลยีและอาชีวศึกษาคนแรก (พ.ศ. 2518) เป็นผู้ริเริ่มก่อตั้งวิทยาลัยเทคโนโลยีและอาชีวศึกษา และพัฒนากิจการของวิทยาลัยฯ อย่างต่อเนื่อง จนเป็นที่ยอมรับ นับถือของคณาจารย์ ศิษย์เก่า และนักศึกษา วิทยาลัยเทคโนโลยีและอาชีวศึกษา สถาบันเทคโนโลยีราชมงคล และมหาวิทยาลัยเทคโนโลยีราชมงคลทุกแห่ง

ศ.สวาสดิ์ ไชยคุนา จบการศึกษาชั้นมัธยมที่โรงเรียนปรินส์รอยแยลส์วิทยาลัย เมื่อปี พ.ศ. 2489 สำเร็จการศึกษาระดับปริญญาตรี ด้านรัฐศาสตร์ จากจุฬาลงกรณ์มหาวิทยาลัย (สิงห์ดำ รุ่น 1) เมื่อปี พ.ศ. 2491 และผ่านการอบรมจากวิทยาลัยป้องกันราชอาณาจักร รุ่น 20

## การทำงาน
สวาสดิ์ ไชยคุณา เริ่มรับราชการเป็นอาจารย์ผู้สอนด้านวิศวกรรมไฟฟ้าสื่อสาร ที่ วิทยาลัยเทคนิคธนบุรี และ วิทยาลัยเทคนิคภาคพายัพ จนได้รับตำแหน่งผู้อำนวยการวิทยาลัยเทคนิคภาคพายัพ จังหวัดเชียงใหม่ ในระหว่างปี พ.ศ. 2506 - พ.ศ. 2515 และเป็นอธิการบดีวิทยาลัยเทคโนโลยีและอาชีวศึกษา ระหว่างปี พ.ศ. 2518 - พ.ศ. 2527 นับเป็นอธิการบดีคนแรกของวิทยาลัย

## เครื่องราชอิสริยาภรณ์

## อ้างอิง

หมวดหมู่:นักการศึกษาชาวไทย
หมวดหมู่:วิศวกรชาวไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะวิศวกรรมศาสตร์
หมวดหมู่:ศาสตราจารย์
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีราชมงคลล้านนา
หมวดหมู่:บุคคลจากวิทยาลัยป้องกันราชอาณาจักร
หมวดหมู่:อธิการบดีมหาวิทยาลัยเทคโนโลยีราชมงคล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ทรูอินไซด์

**ทรูอินไซด์** (เดิม ยูบีซี อินไซด์) เป็นช่องรายการทางทรูวิชั่นส์ ออกอากาศครั้งแรกเมื่อวันที่ 1 สิงหาคม พ.ศ. 2546 ชื่อรายการที่เกี่ยวกับในวงการบันเทิง ภายใต้แนวคิด "อินไซต์ทุกเรื่องบันเทิง"

## ประวัติ
*ภายยูบีซี อินไซด์เป็นสถานี ความบันเทิง ยูบีซี-ทรู ถูกเปิดใช้ภาย **ยูบีซี อินไซด์ (UBC InsidE)** หนึ่งครั้งก่อนภายในออกอากาศช่องยูบีซี อินไซด์ ก่อนเวลาถูกเปิดสถานี **ยูบีซี อินไซด์**
*ในครั้งนั้นก่อนที่จะออกอากาศช่องยูบีซี อินไซด์ (UBC InsidE) ยังเป็นช่องภาพยนตร์อย่าง ยูบีซี มูฟวี่ส์ (UBC Movies) มาก่อน ในครั้งนั้นยังไม่มีการเพิ่มช่องรายการแต่อย่างใด เนื่องจากแบนด์วิธ ทรานปอนเดอร์ดาวเทียม ไทยคม 3 Ku Band มีจำนวนไม่เพียงพอ
*เนื่องจากช่องบันเทิงที่ทรูวิชั่นส์ผลิตมีแค่ 2 ช่องในขณะนั้น จึงมีการตั้งช่องทรู อินไซด์ขึ้น พร้อมเปิดตัวรายการ "ทรู อะคาเดมี่ แฟนเทเชีย" ในปีเดียวกัน

## Inside News
เป็นรายการข่าวบันเทิง ที่ออกอากาศสดทุกวัน วันละ 2 ช่วง คือ ช่วงเที่ยง กับ ช่วงค่ำ (ไม่รวมการออกอากาศซ้ำ) โดยแบ่งเป็น 3 ช่วง คือ ข่าวในประเทศ , K News (จันทร์ - ศุกร์) และ Inter News โดยออกอากาศรวม 30 นาที

## โลโก้

ไฟล์:True Inside Logo.jpg
|ทรูอินไซด์ (2550 - 2559)


## การเปลี่ยนลำดับช่อง
* 2546-25XX ช่อง 35
* 254X-2550 ช่อง 16
* 2550-2551 ช่อง 21
* 2551-2553 ช่อง 19
* 2553-2557 ช่อง 61
* 2557 ช่อง 3
* 2558 ช่อง 4 และ 334
* 2558-2559 ช่อง 2 SD 113 และ 335 HD
* 2559-2563 ช่อง 38 SD 113 และ 335 HD
* 2563-2566 ช่อง 38 113 และ 335 HD

## อ้างอิง

หมวดหมู่:ทรูวิชั่นส์
หมวดหมู่:ผู้ผลิตรายการข่าว
ปาโมชช์ ถาวรฉันท์

พลเอก **ปาโมชช์ ถาวรฉันท์** (15 กุมภาพันธ์ พ.ศ. 2466 - 12 มีนาคม พ.ศ. 2552) อดีตนายทหาร และนักการเมือง อดีตเสนาธิการทหารบก, อดีตเสนาธิการทหาร, อดีตวุฒิสมาชิก

## ประวัติ

### ชีวิตส่วนตัว
พล.อ. ปาโมชช์ เกิดที่ ต.ท่าฉลอม อ.เมือง จ.สมุทรสาคร เป็นบุตรชายคนโตจากจำนวน 5 คน ของนายฉันท์ และนางเยื้อน ถาวรฉันท์  

พล.อ. ปาโมชช์ ได้สมรสกับคุณหญิงทรัพย์สิดี ถาวรฉันท์ มีบุตรทั้งหมด 5 คน  

### การศึกษา
พล.อ. ปาโมชช์ สำเร็จการศึกษาระดับประถมจาก โรงเรียนวัดสระเกศ ในปี พ.ศ. 2479 ระดับมัธยมศึกษาจาก โรงเรียนอำนวยศิลป์ ใน พ.ศ. 2482 สำเร็จการศึกษาจากโรงเรียนเตรียมทหารบก ในปี พ.ศ. 2484 และสำเร็จการศึกษาจากโรงเรียนนายร้อยทหารบก รุ่นที่ 3 ใน พ.ศ. 2487 ได้รับการศึกษาต่างประเทศหลายแห่งเช่น  

* หลักสูตรการปฏิบัติการปราบปรามกบฏศึก ฟอร์ทแบลก สหรัฐอเมริกา
* หลักสูตรนายทหารข่าวชั้นสูง ฟอร์ดโฮลาเบิร์ด สหรัฐอเมริกา

## การทำงาน

### ราชการทหาร
พล.อ. ปาโมชช์ ถาวรฉันท์ ได้เข้ารบในสงครามเกาหลี และปฏิบัติการสู้รบกับผู้ก่อการร้ายคอมมิวนิสต์ ต่อมาได้รับพระบรมราชโองการเป็น ผู้ช่วยทูตทหารบก ประจำสถานเอกอัครราชทูตไทย ณ กรุงวอชิงตัน ดี.ซี. ใน พ.ศ. 2511 ซึ่งในขณะนั้น ฯพณฯ ท่านอานันท์ ปันยารชุน ดำรงตำแหน่งเอกอัครราชทูต และ พล.อ. สุจินดา คราประยูร ดำรงตำแหน่งรองผู้ช่วยทูตทหารบก ประจำสถานเอกอัครราชทูตที่เดียวกัน 

หลังจากนั้นได้รับพระบรมราชโองการโปรดเกล้าฯ ให้ดำรงตำแหน่งรองแม่ทัพภาคที่ 3 ใน พ.ศ. 2520 เสนาธิการทหารบก ใน พ.ศ. 2524 และตำแหน่งสุดท้ายก่อนเกษียณอายุราชการเป็น เสนาธิการทหาร ใน พ.ศ. 2526

นอกจากนี้ พล.อ. ปาโมชช์ ถาวรฉันท์  รับตำแหน่งราชการพิเศษอื่น ๆ ที่สำคัญเช่น 

* ราชองครักษ์พิเศษ
* นายทหารพิเศษ ประจำกรมทหารราบที่ 1 มหาดเล็กรักษาพระองค์
* นายทหารพิเศษ ประจำกรมทหารราบที่ 11 รักษาพระองค์
* นายทหารพิเศษ ประจำกรมทหารราบที่ 21 รักษาพระองค์
* นายทหารพิเศษ ประจำกรมทหารม้าที่ 1 รักษาพระองค์
* นายทหารพิเศษ ประจำกองพันทหารม้าที่ 1 รักษาพระองค์

## ตำแหน่งงานอื่น ๆ
* พ.ศ. 2526 - พ.ศ. 2532 : นายกสมาคมกรีฑาแห่งประเทศไทย
* พ.ศ. 2525 - พ.ศ. 2527 : วุฒิสมาชิก
* พ.ศ. 2525 - พ.ศ. 2526 : กรรมการธนาคารทหารไทย
* พ.ศ. 2526 - พ.ศ. 2527 : กรรมการสภาทหารผ่านศึก ประเภทประจำการ องค์การสงเคราะห์ทหารผ่านศึก ในพระบรมราชูปถัมภ์
* พ.ศ. 2528 - พ.ศ. 2538 : ที่ปรึกษาบริษัทในเครือเจริญโภคภัณฑ์
* พ.ศ. 2528 - พ.ศ. 2529 : กรรมการการรถไฟแห่งประเทศไทย
* พ.ศ. 2529 - พ.ศ. 2530 : ประธานกรรมการการรถไฟแห่งประเทศไทย
* พ.ศ. 2529 - พ.ศ. 2531 : กรรมการบริษัทน้ำตาลวังขนาย
* พ.ศ. 2531 - พ.ศ. 2533 : กรรมการสภาทหารผ่านศึก ประเภทนอกประจำการ องค์การสงเคราะห์ทหารผ่านศึก ในพระบรมราชูปถัมภ์

## เครื่องราชอิสริยาภรณ์

### เครื่องราชอิสริยาภรณ์ไทย

* พ.ศ. 2500 – 80px เหรียญงานฉลอง 25 พุทธศตวรรษ

### ต่างประเทศ
*  :
** พ.ศ. 2504 –  80px เครื่องอิสริยาภรณ์กิตติคุณฝ่ายทหาร ชั้นที่ 3 ประดับดาวเงิน

*  :
** พ.ศ. 2526 –  80x80px เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
* :
**พ.ศ. ไม่ปรากฏ – 80x80px ลีเจียนออฟเมอริต ชั้นนายทหาร
## อ้างอิง

* ฝ่ายข่าว ททบ.5 http://www1.tv5.co.th/newss/searchtape3.php?transid=113437
* ข่าวช่อง 7 http://www.ch7.com/news/news_royal_detail.aspx?c=1&p=1&d=35564

หมวดหมู่:ทหารบกชาวไทย
หมวดหมู่:ราชองครักษ์พิเศษ
หมวดหมู่:พรรคประชากรไทย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
ภาษาทือกรึญญา

**ภาษาทือกรึญญา** (, ) เป็นภาษากลุ่มเซมิติกเอธิโอเปียภาษาหนึ่งที่ชาวทือกรึญญาและชาวทือกรัยใช้พูดกันในประเทศเอริเทรียและรัฐทือกรัยทางตอนเหนือของประเทศเอธิโอเปีย นอกจากนี้ยังเป็นภาษาพูดของชุมชนผู้พลัดถิ่นจากภูมิภาคเหล่านี้ด้วย

## บริเวณที่ใช้ภาษา
ภาษาทือกรึญญาเป็นหนึ่งในสองภาษาที่สำคัญของเอริเทรียและรัฐทือกรัย (ซึ่งชาวทือกรัยเรียกว่า "ภาษาทือกรัย") ของเอธิโอเปีย เป็นภาษากลางสำหรับผู้ที่อพยพมาจากดินแดนเหล่านี้ และชาวเบตาอิสราเอลบางส่วนซึ่งปัจจุบันอาศัยอยู่ในอิสราเอล ยังเป็นภาษาของชาวเจเบอร์ตี (ชาวทือกรึญญามุสลิม) ในเอธิโอเปีย อีกทั้งไม่ควรสับสนกับภาษาทือเกรซึ่งใช้ในบริเวณที่ราบของเอริเทรียถึงทางทิศเหนือและทิศตะวันตกของพื้นที่ที่พูดภาษาทือกรึญญา

## อ้างอิง

## บรรณานุกรม
* Amanuel Sahle (1998) *Säwasäsǝw Tǝgrǝñña bǝsäfiḥ*. Lawrencevill, NJ, USA: Red Sea Press. 
* Dan'el Täxlu Räda (1996, Eth. Cal.) *Zäbänawi säwasəw kʷ'ankʷ'a Təgrəñña*. Mäx'älä
* Rehman, Abdel. English Tigrigna Dictionary: A Dictionary of the Tigrinya Language: (Asmara) Simon Wallenberg Press. Introduction Pages to the Tigrinya Language 
* Eritrean People's Liberation Front (1985) *Dictionary, English-Tigrigna-Arabic*. Rome: EPLF.
* ----- (1986) *Dictionary, Tigrigna-English, mesgebe qalat tigrinya englizenya*. Rome: EPLF.
* Kane, Thomas L. (2000) *Tigrinya-English Dictionary* (2 vols). Springfield, VA: Dunwoody Press. 
* Leslau, Wolf (1941) *Documents tigrigna: grammaire et textes*. Paris: Libraire C. Klincksieck.
* Mason, John (Ed.) (1996) *Säwasǝw Tǝgrǝñña, Tigrinya Grammar*. Lawrenceville, NJ, USA: Red Sea Press.  (, paperback)
* Praetorius, F. (1871) *Grammatik der Tigriñasprache in Abessinien*. Halle.  (1974 reprint)
* Täxästä Täxlä et al. (1989, Eth. Cal.) *Mäzgäbä k'alat Təgrəñña bə-Təgrəñña*. Addis Ababa: Nəgd matämiya dərəǧǧət.
* Ullendorff, E. (1985) *A Tigrinya Chrestomathy*. Stuttgart: F. Steiner. 
* Ze'im Girma (1983) *Lǝsanä Ag’azi*. Asmara: Government Printing Press.

ทือกรึญญา
ทือกรึญญา
ทือกรึญญา
ฟลุค (วงดนตรี)

**ฟลุค** (Fluke) เป็นวงดนตรีอีเล็กโทรนิก ก่อตั้งโดย ไมค์ ไบรอันต์ จอน ฟลุคเลอร์ และ ไมค์ ทัวร์เนียร์ กับ จูเลียน นัทเก็น เป็นผู้บริหารวง  ตั้งแต่ พ.ศ. 2531 วงฟลุคได้รับอิทธิพลจากสมาชิกวงที่สนในเรื่องราวเกี่ยวกับดนตรี แอซิดเฮาส์ และ ศึกษาการทำงานของวง Cabaret Voltaire และ Giorgio Moroder ฟลุก

## ผลงาน
### อัลบั้ม
**The Techno Rose of Blighty* (1991)
**Out (In Essence)* (1991)
**Six Wheels On My Wagon* (1993)
**The Peel Sessions* (1994)
**Oto* (1995)
**Risotto* (1997)
**Progressive History X* (2001)
**Progressive History XXX* (2002)
**Puppy* (2003)

### ซิงเกิล
*"Island Life" (1988) 
*"Thumper!" (1989)
*"Joni/Taxi" (1990)
*"Philly" (1990)
*"The Bells" (1991)
*"Slid" (1993) 
*"Electric Guitar" (1993)
*"Groovy Feeling" (1993) 
*"Bubble" (1994)
*"Bullet" (1995)
*"Tosh" (1995)
*"Atom Bomb" (1996) 
*"Absurd" (1997)
*"Squirt" (1997)
*"Slap It" (2002)
*"Pulse" (2002) 
*"Hang Tough" (2003)
*"Switch" (2003) 

## แหล่งข้อมูลอื่น
*Discogs.com - Fluke
*http://www.2bitpie.net 

หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2531
แอ็บเสิร์บ

"**แอ็บเสิร์บ**" () เป็นซิงเกิลของ ฟลุค จากอั้ลบั้ม Risotto เพลงนี้อย่างเป็นเพลงประกอบภาพยนตร์ ซิน ซิตี้ ลาร่า ครอฟท์ ทูมเรเดอร์ และ เพลงนี้อย่างเป็นเพลงประกอบกับรายการโทรทัศน์ในประเทศไทยหลายรายการมาก่อน

หมวดหมู่:ซิงเกิลในปี พ.ศ. 2540
อะตอมบอม

"**อะตอมบอม**" (Atom Bomb) เป็นซิงเกิลของ ฟลุค ออกจำหน่ายในปี 1996 เพลงนี้อย่างเป็นเพลงประกอบภาพยนตร์เรื่อง Behind Enemy Lines

หมวดหมู่:ซิงเกิลในปี พ.ศ. 2539
แสงบาดตา

thumb|255x255px|ภาพถ่ายที่มีแสงบาดตาจากแฟลชกล้องถ่ายรูป
**แสงบาดตา** หรือ **แสงจ้า** () ก่อให้เกิดไม่สบายตาในการมองเห็นในที่แสงจ้า อย่างเช่นแสงอาทิตย์โดยตรงและแสงสะท้อน หรือหลอดไฟอย่างเช่น ไฟหน้ารถยนต์ในเวลาค่ำคืน ด้วยเหตุนี้รถบางคันจึงมีกระจกเคลือบสารป้องกันการสะท้อนแสง แสงบาดตาเกิดขึ้นได้จากความจ้าของแสงจากแหล่งกำเนิดแสงที่กระทบตาโดยตรง และอีกกรณีหนึ่งเกิดจากความจ้าของแสงสะท้อนจากพื้นผิววัสดุ

ในการลดแสงบาดตา เช่นใส่แว่นกันแดด ลดแสงจ้า ส่วนในกรณีของโคมไฟอาจแก้ไขโดยการใช้โคมไฟแบบส่องไฟขึ้นแทนส่องแสงลงมาตรง ๆ  หรืออาจเลือกให้มีตัวกรองแสงจากหลอดไฟเช่นตะแกรง เป็นต้น หรืออาจปรับตำแหน่งโคมไฟให้หลีกเลี่ยงมุมกระทบแสงจ้าที่กระทบแนวสายตา หากอยู่ภายในอาคาร อาจติดมู่ลี่ ผ้าม่าน ลดแสงจ้าจากดวงอาทิตย์

## อ้างอิง

สแสงบาดตา
กรูฟวีฟีลลิง

"**กรู๊ฟวี่ฟิลลิ่ง**" (Groovy Feeling) เป็นซิงเกิลของ ฟลุค ออกจำหน่ายใน พ.ศ. 2536 จากอัลบั้ม Six Wheels on My Wagon เพลงนี้อย่างออกจำหน่ายเป็นซิงเกิลอันสุดท้ายในพ.ศ. 2536 หลังจากประสบความสำเร็จกับซิงเกิล "Slid" และ "Electric Guitar."

หมวดหมู่:ซิงเกิลในปี พ.ศ. 2536
ทรูมูฟวี่ฮิตส์

**ทรู มูฟวี่ ฮิตส์ เอชดี** (เดิมชื่อ UBC Movies) (ยูบีซี มูฟวี่) ออกอากาศทางช่อง 46,135 และ 224 และ แอนะล็อก ช่อง 70 ช่องภาพยนตร์ทำเงินจากต่างประเทศ พร้อมพากย์เสียงภาษาไทย ตลอด 24 ชั่วโมง ออกอากาศครั้งแรก เมื่อ ปี พ.ศ. 2541 ในแต่ละวันจะมีภาพยตร์เข้ามาออกอากาศถึง 20 เรื่อง ส่วนใหญ่จะเป็นภาพยนตร์ที่ไม่เคยถูกนำไปฉายในโรงภาพยนตร์ หรือ ภาพยนตร์ที่ออกอากาศทางช่องอื่นๆ ก็ตาม ในครั้งนั้น UBC Movies (ยูบีซี มูฟวี่) ได้ยุติการออกอากาศเมื่อวันอังคารที่ 1 กรกฎาคม พ.ศ. 2546 แล้วได้มีช่องรายการใหม่คือ UBC Inside (ยูบีซี อินไซต์) ซึ่งเป็นช่องรายการบันเทิงตลอด 24 ชม. ภาพยนตร์ที่ยังไม่ได้ออกอากาศบางส่วนจะไปออกอากาศทางช่อง UBC Series (ยูบีซี ซีรีส์) ออกอากาศแทนตั้งแต่เวลา 23.00 น. - 6. 00 น. จนมาถึงเดือนเมษายน ปี  พ.ศ. 2549 ภาพยนตร์ที่ออกอากาศทาง UBC Series (ยูบีซี ซีรีส์) ได้ถูกยกเลิกแล้ว ได้มีช่องรายการใหม่คือ ทรู มูฟวี่ ฮิตส์ (True Movie Hits) มาจนถึงปัจจุบันนี้
และเมื่อวันที่ 1 กุมภาพันธ์ พ.ศ. 2564 **ทรู มูฟวี่ ฮิตส์ **ได้พัฒนาระบบการออกอากาศเป็นระบบโทรทัศน์ความชัดสูง (High-definition television) อย่างเป็นทางการ อย่างไรก็ตาม ช่องนี้สามารถรับชมได้ในระบบเสียงรอบทิศทาง Dolby Digital Plus ผ่านช่องสัญญาณเสียงที่ 3 (DD+) เสียงพูด Soundtrack เมื่อรับชมผ่านระบบจานดาวเทียมหรือเคเบิ้ลใยแก้วด้วยเครื่องรับสัญญาณโทรทัศน์ที่รองรับช่องสัญญาณเสียงนี้ด้วย

ต่อมาในวันที่ 1 ตุลาคม 2564 ได้เพิ่มฟังก์ชั่น "คำบรรยายภาษาไทย" แบบเปิด/ปิดด้วยตัวเองผ่านรีโมทคอนโทรล

## การเปลี่ยนลำดับช่อง
* 2541-2546 ช่อง 25
* 2549-2550 ช่อง 53
* 2550-2553 ช่อง 12
* 2553-2556 ช่อง 42 (MPEG4) และ 23 (MPEG-2) (กลางปี 2555-2556)
* 2556 ช่อง 46 (MPEG4) และ 33 (MPEG-2)
* กันยายน 2556-2557 ช่อง 44 (MPEG4) และ 37 (MPEG-2)
* 2557-2558 ช่อง 5
* 2558-2559 ช่อง 8
*2559-2564 ช่อง 46,135(MPEG-2) และ 238 (MPEG4)
*2564-ปัจจุบัน ช่อง 46,135 และ 224 (MPEG4)

หมวดหมู่:ทรูวิชั่นส์
ทรูวิชันส์ปรีวิว

**ทรูวิชั่นส์ปรีวิว** ออกอากาศทางช่อง 9 เป็นช่องรายการตัวอย่างให้กับสมาชิก ทุกแพ็กเกจ จะออกอากาศในแพ็คเกจ โกลด์ และ แพลทินัม แพ็คเกจ แต่ละรายการจะออกอากาศพร้อมกัน นอกจากนั้นแล้วยังมีสปอตโฆษณาและประชาสัมพันธ์ให้กับสมาชิก ทรูวิชั่นส์ รวมไปถึงโปรแกรมรายการต่าง ๆ ทั้งภาพโปสเตอร์ และ แถบข้อมูล โปรโมชั่นต่าง ๆ รวมไปถึง แถบข้อมูลข่าว รวมอยู่ด้วย นอกเหนือจากการรรับชมแล้ว ทางสถานีจึงมีการถ่ายทอดสดการแข่งขันฟุตบอล เป็นกรณีพิเศษ

## การเปลี่ยนลำดับช่อง
* 2547-2550 ช่อง9 และ ช่อง 99
* 2550-2553 ช่อง 99
* 2553 ช่อง9 และ ช่อง161
* กลางเดือน มีนาคม  2553 ช่อง 9
* 30 กรกฎาคม 2555 ยุติการออกอากาศ

หมวดหมู่:ทรูวิชั่นส์
เซ็กซ์ทอย

thumb|250px|เซ็กซ์ทอยชนิดต่าง ๆ

**เซ็กซ์ทอย** เป็นอุปกรณ์ที่ใช้ในการกระตุ้นบริเวณรอบ ๆ อวัยวะเพศ เพื่อให้มีความรู้สึกคล้ายกับขณะร่วมเพศ มักจะใช้ในผู้ที่เป็นโรคติดต่อ หรือผู้ที่ไม่สามารถร่วมเพศกับผู้อื่นได้ แต่ในปัจจุบันมักจะถูกนำมาใช้เพื่อการกระตุ้นความรู้สึกทางเพศ มีทั้งเซ็กซ์ทอยสำหรับผู้ชาย และเซ็กซ์ทอยสำหรับผู้หญิง ซึ่งจะมีรูปร่างแตกต่างกันไปตามวิธีการใช้งาน

## ตัวอย่างเซ็กซ์ทอย
* ดิลโด
* ไวเบรเตอร์
* ไข่สั่น
* ตุ๊กตายาง
* ปลอกและห่วงองคชาต

## แหล่งข้อมูลอื่น

หมวดหมู่:กิจกรรมทางเพศของมนุษย์
เจ้านครรัฐผู้คัดเลือก

[thumb|right|330px|การประชุมเจ้าผู้คัดเลือกเพื่อเลือก[จักรพรรดิมัททีอัสแห่งจักรวรรดิโรมันอันศักดิ์สิทธิ์|มัททีอัสเป็นจักรพรรดิชาวโรมันในปี 1612]]

**คัวร์เฟือสท์** (, ) หรือ **เจ้านครรัฐผู้คัดเลือก** หมายถึงสมาชิกของคณะผู้คัดเลือกจักรพรรดิชาวโรมัน (จักรวรรดิโรมันอันศักดิ์สิทธิ์) เจ้าผู้คัดเลือกมีฐานันดรเป็น *[[เฟือสท์]]* () ส่วนทายาทผู้มีสิทธิโดยตรงของเจ้าผู้คัดเลือกเรียกว่า **คัวร์พรินซ์** () 

ตั้งแต่คริสต์ศตวรรษที่ 13 เป็นต้นมา เจ้าผู้คัดเลือกซึ่งมีอยู่ไม่กี่คนจะได้รับสิทธิพิเศษในการลงมติเลือกกษัตริย์แห่งชาวโรมัน หลังจากนั้นผู้ถูกเลือกก็จะมีฐานะเป็นกษัตริย์จนกว่าจะได้รับการสวมมหามงกุฎเป็นจักรพรรดิจากพระสันตะปาปา (ซึ่งเอาแบบอย่างจากปฐมจักรพรรดิชาร์เลอมาญ) รัชกาลสุดท้ายที่ผ่านโบราณราชประเพณีแบบนี้คือ คาร์ลที่ 5 (ถูกเลือกในปี 1519 และสวมมหามงกุฎในปี 1530) รัชกาลถัดจากนั้นอาศัยเพียงการลงมติแล้วประกาศตัวเป็น "จักรพรรดิชาวโรมันผู้ถูกเลือก" () โดยไม่มีการสวมมหามงกุฎจากพระสันตะปาปา

เจ้าผู้คัดเลือกมีฐานันดรศักดิ์เป็นลำดับสองรองจากกษัตริย์หรือจักรพรรดิ และเป็นสมาชิกของมหาสภาจักรวรรดิ (Dieta Imperii) ซึ่งมหาสภาแบ่งเป็นสามคณะได้แก่ คณะเจ้าผู้คัดเลือก, คณะเจ้าราชรัฐ และคณะนคร เจ้าผู้คัดเลือกส่วนใหญ่นอกจากอยู่ในเจ้าผู้คัดเลือกแล้ว ยังอยู่ในคณะเจ้าราชรัฐ ด้วยมีอำนาจปกครองดินแดน

## การคัดเลือกจักรพรรดิ
การคัดเลือกมีชื่อว่า *เคอนิชส์วาล* () ที่แปลว่า "การเลือกกษัตริย์" เมื่อตำแหน่งจักรพรรดิว่างลง อัครมุขนายกแห่งไมนทซ์จะส่งหมายเรียกประชุมเจ้าผู้คัดเลือกภายในหนึ่งเดือน โดยกำหนดวันประชุมภายในสามเดือนนับแต่วันออกหมายเรียก ซึ่งในช่วงที่ไม่มีจักรพรรดิ อำนาจของจักรพรรดิจะถูกใช้โดยอุปราชจักรวรรดิ () ซึ่งมีอยู่สองคนได้แก่ เจ้าผู้คัดเลือกแห่งซัคเซิน สำหรับอาณาเขตที่ใช้กฎหมายซัคเซิน (ซัคเซิน, เว็สท์ฟาเลิน, ฮันโนเฟอร์ และเยอรมนีตอนเหนือ) และเจ้าผู้คัดเลือกแห่งฟัลทซ์ สำหรับอาณาเขตที่เหลือของจักรวรรดิ (ฟรังเคิน, ชวาเบิน, ลุ่มแม่น้ำไรน์, และเยอรมนีตอนใต้) 

ในตอนแรก เจ้าผู้คัดเลือกมีเพียงเจ็ดคน ได้แก่
* **ฝ่ายศาสนา**
**  อัครมุขนายกผู้คัดเลือกแห่งไมนทซ์ (Kurfürst-Erzbischof von Mainz) 
**  อัครมุขนายกผู้คัดเลือกแห่งโคโลญ (Kurfürst-Erzbischof von Köln) 
**  อัครมุขนายกผู้คัดเลือกแห่งเทรียร์ (Kurfürst-Erzbischof von Trier) 
* **ฝ่ายฆราวาส**
**  กษัตริย์แห่งโบฮีเมีย (König von Böhmen)
**  ฟัลทซ์กราฟแห่งริมไรน์ (Pfalzgraf bei Rhein) 
**  ดยุกแห่งซัคเซิน (Herzog von Sachsen)
**  มาร์คกราฟแห่งบรันเดินบวร์ค (Markgraf von Brandenburg)

ต่อมามีการแต่งตั้งเพิ่มเติม ได้แก่:
** ในปี 1623  ดยุกแห่งบาวาเรีย (Herzog von Bayern)
** ในปี 1692  ดยุกแห่งเบราน์ชไวค์–ลือเนอบวร์ค (ฮันโนเฟอร์) (Herzog von Braunschweig-Lüneburg)

## อ้างอิง

* Bryce, J. (1887). *The Holy Roman Empire,* 8th ed. New York: Macmillan. 
* "Germany." (1911). *Encyclopædia Britannica,* 11th ed. London: Cambridge University Press.
* 

## แหล่งข้อมูลอื่น
* The Avalon Project. (2003). "The Golden Bull of the Emperor Charles IV 1356 A.D." 
* Oestreich, G. and Holzer, E. (1973). " Übersicht über die Reichsstände." In Gebhardt, Bruno. ''Handbuch der Deutschen Geschichte,'' 9th ed. (Vol. 2, pp. 769-784). Stuttgart: Ernst Ketler Verlag. 
* Velde, F. R. (2003). "Royal Styles."
* Velde, F. R. (2004). "The Holy Roman Empire."

หมวดหมู่:ราชวงศ์เยอรมัน
หมวดหมู่:ผู้คัดเลือกแห่งจักรวรรดิโรมันอันศักดิ์สิทธิ์
หมวดหมู่:บรรดาศักดิ์เยอรมัน
อาณาจักรอักซุม

**จักรวรรดิอักซุม** () เป็นจักรวรรดิสำคัญทางการค้าขายที่ตั้งอยู่ทางตะวันออกเฉียงเหนือของแอฟริกาที่เริ่มก่อตัวมาตั้งแต่ราวศตวรรษที่ 4 ก่อนคริสต์ศักราชและมารุ่งเรืองเอาเมื่อคริสต์ศักราชที่ 1 เมืองหลวงเก่าก่อตั้งทางตอนเหนือของเอธิโอเปีย อาณาจักรใช้คำว่า “เอธิโอเปีย” มาตั้งแต่คริสต์ศักราชที่ 4 และกล่าวกันว่าเป็นที่เก็บของพันธสัญญาศักดิ์สิทธิ์ (Ark of the Covenant) และที่กำเนิดของราชินีแห่งชีบา นอกจากนั้นอัคซุมยังเป็นจักรวรรดิสำคัญจักรวรรดิแรกที่หันมานับถือคริสต์ศาสนา

## หลักฐานทางประวัติศาสตร์
อัคซุมได้รับการกล่าวถึงเป็นครั้งแรกในคริสต์ศักราชที่ 1 ใน “บันทึกเส้นทางการเดินเรือในทะเลอีริทเธรียน“ (Periplus Maris Erythraei) ซึ่งเป็นบันทึกเส้นทางการเดินเรือ (Periplus) ของกรีกที่บรรยายการเดินเรือและการค้าขายจากเมืองท่าของโรมันอียิปต์เช่น เบเรนีซ ตามชายฝั่งทะเลแดง และเมืองอื่นๆ ตามชายฝั่งแอฟริกาตะวันออกเฉียงเหนือและอินเดีย  บันทึกกล่าวว่าอัคซุมเป็นตลาดสำคัญสำหรับงาช้างที่ส่งออกไปยังดินแดนต่างๆ ในโลกโบราณ และกล่าวถึงประมุขของอัคซุมว่ามีนามว่าซอสคาลีส (Zoscales) ผู้นอกจากจะครองอัคซุมแล้วก็ยังปกครองอ่าวสองอ่าวในทะเลแดง: อดูลิส (ไม่ไกลจากมาสซาวา) และอวาไลท์สAvalites (อัสซาบ) และกล่าวต่อไปเป็นผู้มีความคุ้นเคยกับวรรณคดีกรีก

## อ้างอิง

## ดูเพิ่ม
* จักรวรรดิ

หมวดหมู่:รัฐสิ้นสภาพในทวีปแอฟริกา
หมวดหมู่:รัฐสิ้นสภาพในประเทศเอธิโอเปีย
หมวดหมู่:รัฐและดินแดนที่ก่อตั้งในคริสต์ศตวรรษที่ 1
หมวดหมู่:สิ้นสุดในคริสต์ศตวรรษที่ 10
อ
สิทธิของบุตรหัวปี

**สิทธิของบุตรคนแรก** () เป็นสิทธิทางคอมมอนลอว์ ของบุตรคนแรก (firstborn) ในการได้รับทรัพย์สินทั้งหมดเป็นมรดก โดยจะตัดสิทธิของบุตรคนรองอื่น ๆ ทั้งหมดในทรัพย์สินของบิดามารดา หลักแห่งสิทธิของบุตรคนแรกนี้นำเข้ามาใช้ในอังกฤษโดยนอร์มันในปี ค.ศ. 1066 ตามธรรมเนียมของนอร์มันบุตรชายคนแรกจะได้รับดินแดน ทรัพย์สิน และตำแหน่งที่เป็นของบิดาทั้งหมด ในกรณีที่ไม่มีลูก ทรัพย์สินก็จะผ่านต่อไปยังญาติตามลำดับความเหมาะสมตามอาวุโส 

สิทธิของบุตรคนแรกก็มีการประยุกต์กันไปหลายอย่าง เช่น การยกเลิกการให้อภิสิทธิ์นี้เฉพาะแต่ผู้เป็นชาย เช่น ในเดนมาร์กในปี ค.ศ. 2009 เปลี่ยนเป็นสิทธิของบุตรคนแรกที่เท่าเทียมกันไม่ว่าจะเป็นบุตรหญิงหรือชาย

หมวดหมู่:กฎหมายมรดก
วาล็องเซียน

**วาล็องเซียน** () เป็นเมืองในจังหวัดนอร์ในแคว้นโอดฟร็องส์ ประเทศฝรั่งเศส เมืองวาล็องเซียนตั้งอยู่ทางตอนเหนือของฝรั่งเศสบนฝั่งแม่น้ำเชลดท์ (, ) แม้ว่าวาล็องเซียนจะประสบกับความเสื่อมโทรมทางเศรษฐกิจระหว่าง ค.ศ. 1975 จนถึง ค.ศ. 1990 แต่หลังจากนั้นก็ฟื้นตัวขึ้น การสำรวจจำนวนประชากรในปี ค.ศ. 1999 มีจำนวน 41,278 และเมื่อรวมปริมณฑลก็จะมี 399,677 คน

## แหล่งข้อมูลอื่น

หมวดหมู่:เมืองในจังหวัดนอร์
แซ็ง-แฌร์แม็ง-อ็อง-แล

**แซ็ง-แฌร์แม็ง-อ็อง-แล** (; ) เป็นเมืองในจังหวัดอีฟว์ลีนในอีล-เดอ-ฟร็องส์ในประเทศฝรั่งเศส เมืองแซ็ง-แฌร์แม็ง-อ็อง-แลตั้งอยู่ทางตะวันตกของปริมณฑลปารีสของฝรั่งเศส โดยระยะทางราว 19 กิโลเมตรจากใจกลางของปารีส ชาวแซ็ง-แฌร์แม็ง-อ็อง-แลเรียกว่า "แซ็ง-แฌร์มานัว" (Saint-Germanois) 

แซ็ง-แฌร์แม็ง-อ็อง-แลมีความสำคัญทางประวัติศาสตร์รวมทั้งการเป็นลงนามอย่างเป็นทางของสนธิสัญญาแซ็ง-แฌร์แม็ง-อ็อง-แลในปี ค.ศ. 1919 หลังสงครามโลกครั้งที่หนึ่ง

## อ้างอิง

## สถานที่สำคัญ
* พระราชวังแซ็ง-แฌร์แม็ง-อ็อง-แล

## แหล่งข้อมูลอื่น

หมวดหมู่:เมืองในจังหวัดอีฟว์ลีน
ยึดแผ่นดิน เปลี่ยนพันธุ์มนุษย์

**District 9** (ชื่อไทย ยึดแผ่นดิน เปลี่ยนพันธุ์มนุษย์) เป็นภาพยนตร์ไซไฟ กำกับโดย นีล บล็อมแคมพ์ อำนวยการสร้างโดยปีเตอร์ แจ็กสัน

## นักแสดง
* Sharlto Copley เป็น Wikus van de Merwe
* Jason Cope เป็น Grey Bradnam
* Eugene Khumbanyiwa เป็น Obesandjo
* เดวิด เจมส์ เป็น โคบัส เวนเทอร์
* William Allen Young เป็น Dirk Michaels
* Louis Minnaar เป็น Piet Smit
* Mandla Gaduka เป็น Fundiswa Mhlanga

## ดูเพิ่ม
* เว็บไซต์อย่างเป็นทางการ
* 
* 
* ''District 9'' at Metacritic
* 
* ''District 9''  at Vancouver Film School
* 

หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ที่กำกับโดย ปีเตอร์ แจ็คสัน
หมวดหมู่:ภาพยนตร์ประวัติศาสตร์ประยุกต์
หมวดหมู่:ภาพยนตร์ที่ถ่ายทำในประเทศแอฟริกาใต้
นอรา เอฟรอน

**นอรา เอฟรอน**  นักเขียนบท ผู้อำนวยการสร้าง ผู้กำกับภาพยนตร์ และนักหนังสือพิมพ์ชาวอเมริกัน มีชื่อเสียงในฐานะนักเขียนบทภาพยนตร์โรแมนติกคอเมดี เคยได้รับการเสนอชื่อเข้าชิงรางวัลออสการ์ บทภาพยนตร์ยอดเยี่ยม 3 ครั้ง จากเรื่อง *Silkwood* (1983) *[[When Harry Met Sally]]* (1989) และ *[[Sleepless in Seattle]]* (1993)

## ชีวิตสมรส
นอรา เอฟรอนสมรสมาแล้วสามครั้ง โดยครั้งที่สองสมรสกับคาร์ล เบิร์นสไตน์ นักหนังสือพิมพ์วอชิงตันโพสต์ผู้เปิดโปงเรื่องคดีวอเตอร์เกตในหนังสือเรื่อง *All the President's Men* ชีวิตสมรสครั้งนี้จบลงด้วยการหย่าร้าง เมื่อเธอพบว่าสามีแอบมีความสัมพันธ์กับมาร์กาเรต เจย์ บุตรสาวของเจมส์ คัลลาฮาน อดีตนายกรัฐมนตรีอังกฤษ เธอได้นำชีวิตส่วนตัวในช่วงนี้ไปเขียนหนังสืออัตชีวประวัติชื่อ *Heartburn*  ซึ่งถูกนำไปสร้างเป็นภาพยนตร์ในปี 1986 นำแสดงโดยแจ็ก นิโคลสันและเมอริล สตรีพ  

ภายหลังการหย่าร้างกับคาร์ล เบิร์นสไตน์ นอราเป็นบุคคลหนึ่งในจำนวนไม่กี่คน ที่คาดเดาตัวตนของดีพโทรธ หรือนามแฝงของเจ้าหน้าที่ระดับสูง ผู้เปิดเผยรายละเอียดของคดีวอเตอร์เกตให้กับคาร์ล เบิร์นสไตน์และบ็อบ วูดเวิร์ด ได้ถูกต้องว่าเป็น ดับเบิลยู. มาร์ก เฟลต์ รองผู้อำนวยการเอฟบีไอ 

นอรา เอฟรอนครั้งที่สามกับนิโคลัส ปีเลกจี นักเขียนบทภาพยนตร์ ตั้งแต่ปี 1987 จนกระทั่งเสียชีวิตเมื่อวันที่ 26 มิถุนายน ค.ศ. 2012 ด้วยโรคปอดบวม ในวัย 71 ปี

## ผลงาน
* (1975) All the President's Men (เขียนบทร่าง แต่ไม่ได้ใช้ในการสร้างภาพยนตร์) 
* (1983) Silkwood (เขียนบท)
* (1986) Heartburn (เขียนบท) (นิยาย)
* (1989) When Harry Met Sally... (เขียนบท) (อำนวยการสร้าง)
* (1989) Cookie (เขียนบท) (อำนวยการสร้าง)
* (1990) My Blue Heaven (เขียนบท) (อำนวยการสร้าง)
* (1992) This Is My Life (กำกับ) (เขียนบท)
* (1993) Sleepless in Seattle (กำกับ) (เขียนบท)
* (1994) Mixed Nuts (กำกับ) (เขียนบท)
* (1996) Michael (กำกับ) (เขียนบท) (อำนวยการสร้าง)
* (1998) Strike! (อำนวยการสร้าง)
* (1998) You've Got Mail (กำกับ) (เขียนบท) (อำนวยการสร้าง)
* (2000) Hanging Up (เขียนบท) (อำนวยการสร้าง)
* (2000) Lucky Numbers (กำกับ) (อำนวยการสร้าง)
* (2005) Bewitched (กำกับ) (เขียนบท) (อำนวยการสร้าง)
* (2009) Julie & Julia (กำกับ) (เขียนบท) (อำนวยการสร้าง)

## อ้างอิง

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวอเมริกัน
หมวดหมู่:นักเขียนบทภาพยนตร์
หมวดหมู่:ชาวอเมริกันเชื้อสายยิว
หมวดหมู่:เสียชีวิตจากโรคปอดบวม
หมวดหมู่:ผู้กำกับหญิง
จักรวรรดิแอซเท็ก

**แอซเท็ก** () เป็นคำที่หมายถึงกลุ่มชาติพันธ์ในทางตอนกลางของเม็กซิโกโดยเฉพาะกลุ่มที่พูดภาษานาวาตล์ (Nahuatl) ผู้มีอำนาจทางการเมืองและทางการทหารในบริเวณเมโสอเมริกา ในคริสต์ศตวรรษที่ 14, 15 และ 16 ในสมัยที่เรียกว่าปลายยุคคลาสสิกตอนหลังในลำดับเหตุการณ์ในเมโสอเมริกา (Mesoamerican chronology)

ส่วนใหญ่แล้ว “แอซเท็ก” มักจะหมายถึงเฉพาะชาวเตนอชตีตลัน (:en:Tenochtitlan) ที่ตั้งถิ่นฐานอยู่บนเกาะในทะเลสาบเท็กซ์โคโคที่เรียกตนเองว่า “เม็กซิกาเทน็อคคา” หรือ “โคลฮูอาเม็กซิกาเทน็อคคา”

บางครั้งคำนี้ก็รวมทั้งผู้ที่พำนักอาศัยของเตนอชตีตลันในนครรัฐพันธมิตรอีกสองเมือง Acolhua แห่ง เตซโกโก และ เทพาเน็คแห่งทลาโคพานที่รวมกันเป็นสามพันธมิตรแอซเท็ก (Aztec Triple Alliance) หรือที่เรียกกันว่า “จักรวรรดิแอซเท็ก”

กลุ่มกองกิสตาดอร์ หรือนักสำรวจดินแดนชาวสเปนนำโดย เอร์นัน กอร์เตส เข้ารุกรานและยึดครองจักรวรรดิแอซเท็ก จนกระทั่งล่มสลายในปี ค.ศ. 1521

## ดูเพิ่ม
* ประวัติศาสตร์สเปน
* จักรวรรดิอินคา
* การพิชิตจักรวรรดิแอซเท็กโดยสเปน

## อ้างอิง

* Berdan, Frances F. (2004) The Aztecs of Central Mexico: An Imperial Society. 2nd ed. Thomson-Wadsworth, Belmont, CA. ISBN 0-534-62728-5. 
* Berdan, Frances F., Richard E. Blanton, Elizabeth H. Boone, Mary G. Hodge, Michael E. Smith and Emily Umberger (1996). Aztec Imperial Strategies. Dumbarton Oaks, Washington, DC. ISBN 0-88402-211-0. 


หมวดหมู่:รัฐสิ้นสภาพในประเทศเม็กซิโก
หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 16
หมวดหมู่:จักรวรรดิสิ้นสภาพ
หมวดหมู่:แอซเท็ก
หมวดหมู่:วัฒนธรรมสมัยก่อนโคลัมบัสของเม็กซิโก
หมวดหมู่:ประวัติศาสตร์แอซเท็ก
หมวดหมู่:ราชาธิปไตยในอดีต
หมวดหมู่:เมโสอเมริกา
คาร์โลมันแห่งบาวาเรีย

**คาร์มันน์แห่งบาวาเรีย** หรือ **คาร์โลมันแห่งบาวาเรีย** (, ) (ค.ศ. 830 – 29 กันยายน ค.ศ. 880) คาร์โลมันเป็นพระราชโอรสองค์โตของลุดวิกเดอะเยอรมันพระมหากษัตริย์แห่งบาวาเรียและราชอาณาจักรแฟรงค์ตะวันออก (เยอรมนี) และเฮ็มมาบุตรีของเคานท์เวลฟ คาร์โลมันเป็นพระราชปนัดนัดดาของชาร์เลอมาญ

คาร์โลมันดำรงตำแหน่งเป็นดยุกแห่งบาวาเรียตั้งแต่ ค.ศ. 876 และของอิตาลีตั้งแต่ ค.ศ. 877 จนกระทั่งไม่สามารถทำหน้าที่ได้ในปี ค.ศ. 879 คาร์โลมันเสด็จสวรรคตในปี ค.ศ. 880

## อ้างอิง

## ข้อมูลเพิ่มเติม
* บาวาเรีย
* รายนามประมุขแห่งบาวาเรีย

## แหล่งข้อมูลอื่น

หมวดหมู่:ดยุกแห่งบาวาเรีย
หมวดหมู่:ราชวงศ์การอแล็งเฌียง
หมวดหมู่:พระมหากษัตริย์แฟรงก์
หมวดหมู่:พระมหากษัตริย์อิตาลี